Vrou vermoor, moontlik verkragDie liggaam van ŉ vrou is Maandagaand buite ŉ kantoorblok in Lenasia, suid van Johannesburg, gevind. ŉ Polisiewoordvoerder, ao. Kay Makhubela, sê die vrou, glo in haar 30’s, het ŉ wond aan haar kop gehad. Makhubela sê die vrou was halfnaak en haar onderklere en broek was om haar een been. Die polisie vermoed dat die vrou verkrag is voor sy vermoor is. Die vrou se naam is nog nie bekendgemaak nie. Die polisie ondersoek die saak.